Document ID: 32010R1041
Publication Date: 2010-11-16

Title and Content:
KOMISIJAS REGULA (ES) Nr. 1041/2010
(2010. gada 16. novembris),
ar kuru groza Komisijas Regulu (ES) Nr. 479/2010, ar ko nosaka Padomes Regulas (EK) Nr. 1234/2007 īstenošanas noteikumus attiecībā uz dalībvalstu paziņojumiem Komisijai piena un piena produktu nozarē
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 192. panta 2. punktu saistībā ar tās 4. pantu,
tā kā:
(1)
Komisijas Regulas (ES) Nr. 479/2010 (2) 2. panta 2. punkts paredz, ka dalībvalstis paziņo Komisijai mēneša cenas sausajam vājpienam, kuru izmanto lopbarībai. Tā kā šī informācija ir svarīgs iekšējā tirgus pārvaldības elements, ir lietderīgi to mainīt uz iknedēļas paziņošanu.
(2)
Regulas (ES) Nr. 479/2010 6. panta 1. punkta b) apakšpunkta mērķis ir atbrīvot dalībvalstis no paziņošanas par eksporta licenču pieteikumiem dienās, kad produktiem, kas minēti Komisijas Regulas (EEK) Nr. 3846/87 (3) I pielikuma 9. daļā, kompensācija nav noteikta vai noteikta 0 likme. Ir konstatēts, ka pašreizējais noteikuma formulējums var izraisīt nepareizu interpretāciju. Tāpēc ir lietderīgi dot skaidrāku formulējumu.
(3)
Tāpēc attiecīgi jāgroza Regula (ES) Nr. 479/2010.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (ES) Nr. 479/2010 groza šādi.
1.
Tās 6. panta 1. punkta b) apakšpunktu aizstāj ar šādu apakšpunktu:
“b)
attiecīgā gadījumā informē, ka minētajā dienā nav iesniegti pieteikumi, izņemot gadījumu, kad nevienam no produktiem, kas minēti Komisijas Regulas (EEK) Nr. 3846/87 (4) I pielikuma 9. daļā, kompensācija nav noteikta vai noteikta 0 likme.
2.
Regulas I.A un II.B pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 16. novembrī

Classification:
Level 1 Categories: 100157
100146
100156
100150
100161
100144
Level 2 Categories: 100185
100222
100174
100282
100255
100245
Level 3 Categories: 5283
2763
1422
1451
2497
2443
All Categories: 1565
2173
2462
2763
4038
5283
616